O‘zbekistonda 1 kvadrat kilometr yer maydoniga qancha aholi soni to‘g‘ri kelishi ma’lum qilindi. Davlat statistika qo‘mitasi tegishli xabar e’lon qildi. Foto: Kun.uz Qo‘mita ma’lumotlariga ko‘ra, 2022 yilning 1 yanvar holatiga O‘zbekistonda 1 kvadrat kilometr yer maydoniga 78,6 nafar doimiy aholi soni to‘g‘ri kelgan. Qayd etilishicha, 1991 yilda O‘zbekistonda 1 kvadrat kilometr yer maydoniga 46,1 kishi to‘g‘ri kelgan. Avvalroq, doimiy aholi soni eng ko‘p hududlar ma’lum qilingandi. 2022 yilning 1 yanvar holatiga ko‘ra, respublika hududlarining doimiy aholisi soni bo‘yicha Samarqand viloyati yetakchilik qilmoqda – 4 031 299 kishi. Shuningdek, keyingi o‘rinlardan 3 896 393 kishi istiqomat qiluvchi Farg‘ona viloyati va 3 408 313 kishi yashovchi Qashqadaryo viloyati joy olgan.